**VAATTEITA ITSELLE**

Valmista ja tuunaa itsellesi mieleisiä vaatteita sekä asusteita. Voit toteuttaa vaatteet ommellen, neuloen tai virkaten. Valitse itsellesi sopivin tekniikka.

Vaatesuunnittelua, pukuhistoriaa, muotivirtauksia sekä tekstiilityön perustaitojen syventämistä.

**Lempäälän kunta**

**Sääksjärven koulu**

Lukuvuosi 2019-2020

Valinnaisaineen koulukohtainen suunnitelma

Valinnaisaineen laajuus 1vvh

TAVOITTEET

Tekstiilityön opetus vahvistaa ja syventää oppilaiden omasta elämysmaailmasta nousevaa innovointia ja ongelmanratkaisua sekä käsityön tekemiseen, ilmaisuun ja suunnitteluun liittyvien tietojen ja taitojen osaamista.

Tekeminen pohjautuu rakennetun ympäristön ja monimateriaalisen maailman havainnointiin, tukemiseen ja tiedon soveltamiseen. Tekemisen taitoja syvennettäessä tunnistetaan myös erilaisia teknologisia toimintaperiaatteita ja niihin liittyviä käytännön ongelmia.

Tekstiilityön kasvatustehtävänä on tukea oppilaiden hyvinvointia ja elämänhallintaa sekä työelämään että ammattiin liittyviä valintoja.

SISÄLLÖT

Oppilasta rohkaistaan keksimään ja vaalimaan innostavia ideoita yhdistäen tekstiilityö oppilaan omaan elämään.

Oppilas pohtii ohjattuna tutkien ja kokeillen yksin tai ryhmässä avoimia suunnittelutehtäviä, joissa voi olla.

OPPIMISYMPÄRISTÖ

Tekstiilityön ja oppilaan suunnitelman edellyttämä tila. Sähköinen oppimisympäristö ja mahdollisuuksien mukaan koulun ulkopuoliset vierailukohteet.

TYÖTAVAT

Oppilaan ja opettajan tekemisen suunnitelmien pohjalta vaadittavat koneet, välineet ja laitteet. Pedagogisesti perustellut opetusmenetelmät.

ARVIOINTI

Suoritusmerkintä. Kurssin alussa asetetaan tavoitteet ja suunnitellaan sisällöt. Kurssin päättyessä oppilas ja opettaja arvioivat tavoitteiden saavuttamista. Hyväksytty suoritus edellyttää aktiivista läsnäoloa.

Oppilaiden osallistuminen suunnitelman laatimiseen. Kurssin sisältö muodostuu osallistujien toiveiden ja ideoiden pohjalta.

Valinnaisaineen opetuksen kehittäminen (kokemukset ja kehittämisehdotukset). Kurssia kehitetään oppilailta saadun palautteen sekä opettajan kokemusten pohjalta.

**SISÄLLÖT**

**S1 Innovointi**

Oppilasta rohkaistaan keksimään ja vaalimaan innostavia ideoita yhdistäen tekstiilityö oppilaan omaan elämään.

Oppilas saa apua ideointiinsa: moniaististen havaintojen ja virikkeiden äärellä oppilaassa herää ajatus, tunne, haave tai mielikuva, jonka pohjalta hän suunnittelee ja toteuttaa omia visioitaan.

**S2 Muotoilu**

Oppilas pohtii ohjattuna tutkien ja kokeillen yksin tai ryhmässä mikä on järkevä valmistustapa ja työjärjestys.

Oppilaalle tarjotaan osittain avoimia suunnittelutehtäviä, joissa voi olla monia ratkaisumalleja.

Perehdytään tuotteen ominaisuuksiin suunnittelun ja muotoilun lähtökohtana.

Opitaan käsitteiden estetiikka, funktionaalisuus ja designin merkitys tuotteen suunnittelussa.

**S3 Kokeilu**

Oppilas tutustuu käyttämäänsä materiaaliin ja tekniikkaan sekä materiaalien työstämiseen ja automatiikkaan tarkoitettuihin laitteisiin.

**S4 Dokumentointi ja arviointi**

Oppilas ymmärtää dokumentoinnin merkityksen kokonaisen käsityöprosessin kuvaajana, arvioinnin apuvälineenä ja tallentajana. Hyödynnetään monipuolisesti sosiaalista mediaa sekä videon käyttöä arvioinnissa.

Töiden dokumentointi tehdään digitaaliseen muotoon.

**S5 Tekeminen**

Valmistetaan erilaisia laadukkaita ja toimivia, ekologisesti ja eettisesti kestäviä tuotteita tai teoksia. Käytetään käsityön tekemiseen tarvittavia työvälineitä, koneita ja laitteita monipuolisesti ja tarkoituksenmukaisesti.

**S6 Työturvallisuus**

Tekstiilityön sisällöt: Aiemmin opittujen sisältöjen laajentamista, kokeilevaa työskentelyä, tekniikoiden rohkeaa yhdistämistä.

Oppilas työskentelee vastuuntuntoisesti, huolehtii omista ja koulun opiskeluvälineistä, luokan järjestyksestä ja siisteydestä.

Oppilas huomioi työturvallisuuden töitä tehdessä.

**S7 Yrittäjämäinen oppiminen**

Tutustutaan yrittäjämäiseen oppimiseen, yrittäjyyteen ja järjes-töyhteistyöhön havainnollisesti, virtuaalisesti, opintokäynneillä tai yritysvierailuilla. Huomioidaan käsityöosaamisen merkitys työelämälle. Hyödynnetään kulttuurilaitosten tarjontaa ideoinnin lähteenä.

**S8 Tiedostaminen ja osallistuminen**

Yhteistyö ulkopuolisen toimijan kanssa mahdollisuuksien mukaan.

Monimedian hyödyntäminen tiedon- ja virikkeiden hankinnassa. Tiedon sosiaalinen jakaminen ja arviointi.

Oppilasta rohkaistaan omiin ratkaisuihin ideoiden ja kokeilujen avulla. Oppilasta kannustetaan monimateriaalisten töiden tekemiseen.

**Oppilaan oppimisen arviointi vuosiluokalla 9**

Käsityön arviointi kohdistuu kokonaiseen käsityöprosessiin. Työskentelyä ja tuotosta voidaan esitellä ja arvioida yhdessä. Oppilasta ohjataan arvioimaan omaa oppimistaan sekä toteutetaan monipuolisesti vertaisarviointia.

9-luokalla oppilaan töistä / työstä voidaan tuottaa arviointia varten digitaalinen portfolio, joka kokoaa käsityön osaamisen näkyväksi digituotteeksi. Digitaalinen portfolio toimii samalla itsearviointina ja kokonaisen käsityöprosessin kuvaamisena.